Dosye eskandal seksyèl prezidan federasyon ayisyèn foutbòl la transfere nan kabinè enstriksyon | Kreyòl Enfo
Kreyòl Enfo, 22 me 2020 .- Prezidan federasyon ayisyèn foutbòl la, Doktè Yves Jean-Bart, reponn jedi 21 me a kesyon komisè gouvènman Kwadèboukè a, Mèt Maxime Auguste. Aprè plis pase 2 èd tan ap tande akize a, chèf pakè Kwadèboukè a deside voye dosye a nan kabinè enstriksyon.
Doktè Yves Jean-Bart, prezidan FHF
Yon lòt kote, jounal britanik « The Guardian» pibliye, ayè jedi a, yon lòt atik sou dosye eskandal seksyèl sa. Nan atik sa, jounalis yo rapòte plizyè nan jèn foutbolè fanm ki ta viktim nan dosye sa ap resevwa anpil menas lanmò depi lè yo fin temwanye kont Doktè Yves « Dadou » Jean-Bart a.
» Ansyen depite Anthony Dumont kondane pou pase 4 lane nan prizon
Yon seri akizasyon prezidan federasyon ayisyèn foutbòl la voye jete. Pou Dadou Jean-Bart, se yon gwoup moun k ap manniganse yon konplo pou kraze efò k ap fèt nan foutbòl peyi a. Patwon FHF la ki deja pote plent lajistis kont X menase pou pote plent tou kont plizyè òganizasyon k ap defann dwa moun.
Avoka akize a, Mèt Stanley Gaston, di li pa konprann jouk kounye a « okenn nan swadizan viktim yo » poko janm parèt pou kore akizasyon kont Doktè Yves Jean-Bart yo. Mèt Gaston kwè se yo dosye ki vid.
Dadou Jean-BartEskandal seksyèlFHFFoutbòl fanmKadejakPakè Kwadèboukè
Pakè Pòtoprens entèdi kòdonatris jeneral sendika lapolis la,Yanick...
Eskandal seksyèl : Yves « Dadou » Jean-Bart pa rive...
Lucmane Delille konsidere « Fantom 509 » tankou yon gwoup...
Gwo chabrak bloke rapò sou zak maspinay polisye...
Kowonaviris : yon grefye mouri, tout aktivite sispann...
IJAN : Louko Désir, animatè vedèt emisyon Maten...